„Extrema dreaptă a devenit o realitate în România”. Reacția Institutului Elie Wiesel la rezultatul alegerilor prezidențiale
Institutul Elie Wiesel pentru studierea Holocaustului din România a reacționat ferm, prin vocea directorului său, Alexandru Florian, la clasarea lui Călin Georgescu pe primul loc la prezidențiale. În opinia sa, extrema dreaptă în România nu reprezintă o vulnerabilitate, ci a devenit o realitate, iar decalajul dintre declarațiile publice instituționale antiextremiste și realitatea politicilor publice s-a adâncit.